O‘zbekistonda masjidlar soni 2089 taga yetdi

O‘zbekistonda masjidlar soni jami 2089 taga yetdi, deb xabar bermoqda Din ishlari bo‘yicha qo‘mita matbuot xizmati.
Ma’lum qilinishicha, Surxondaryo viloyati Adliya boshqarmasi tomonidan “Domullo Mahmud” jome masjidi ro‘yxatdan o‘tkazilib, uning ro‘yxatdan o‘tkazilgani to‘g‘risidagi guvohnoma diniy tashkilotga topshirildi.
Shu bilan Surxondaryo viloyatidagi masjidlar soni 121 taga yetdi.
Avvalroq Samarqandda yangi ta’mirlangan uchta, Sirdaryoda esa qaytadan qurilib foydalanishga topshirilgan bitta masjidning ochilish marosimi bo‘lib o‘tgani haqida xabar berilgan edi. Shuningdek, Namanganning “Afsonalar vodiysi” bog‘idagi yangi masjidda ilk juma namozi o‘qilgani, Urgutda Samarqand viloyatidagi eng katta masjid hamda Toshkentda “Siroj solih” jome masjidi ochilgani ma’lum qilingandi.
 Konimexliklarning Prezidentdan masjid qurish bo‘yicha iltimosi oradan ikki yil o‘tib amalga oshdi